               EUROOPAN KOMISSIO
            Bryssel 5.10.2020
            COM(2020) 633 final
            2020/0284(NLE)
            Ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa yhteisneuvostossa unionin puolesta otettavan kannan vahvistamisesta, silloin kun on kyse tiettyjen talouskumppanuussopimuksen liitteessä IV lueteltujen viitemäärien mukauttamisesta

               PERUSTELUT

               1.Ehdotuksen kohde

               Tämä ehdotus koskee päätöstä Euroopan unionin ja Eteläisen Afrikan kehitysyhteisön välisellä talouskumppanuussopimuksella, jäljempänä ’talouskumppanuussopimus’ tai ’sopimus’, perustetussa yhteisneuvostossa unionin puolesta otettavan kannan vahvistamisesta, silloin kun on kyse talouskumppanuussopimuksen liitteessä IV lueteltujen tiettyjen tuotteiden viitemäärien mukauttamisesta talouskumppanuussopimuksen 35 artiklan soveltamiseksi.

               2.Ehdotuksen tausta

               2.1.Ehdotuksen perustelut ja tavoitteet

               Talouskumppanuussopimuksen 35 artiklassa määrätään Eteläisen Afrikan tulliliiton, jäljempänä ’SACU’, mahdollisuudesta soveltaa tuontitullina toteutettavaa suojatoimenpidettä, jos jonkin kahdentoista kuukauden jakson aikana talouskumppanuussopimuksen liitteessä IV luetellun, EU:sta peräisin olevan maataloustuotteen tuonti SACUun ylittää kyseisessä liitteessä luetellulle tuotteelle osoitetun viitemäärän.

               Talouskumppanuussopimuksen liitteessä IV on taulukko, jossa luetellaan viitemäärät kahdellekymmenellekolmelle (23) tuotteelle kahdeksitoista (12) vuodeksi (”vuosi 1”, ”vuosi2” jne.). Taulukon alaviitteessä 1 todetaan, että ”[j]os tämän sopimuksen voimaantulopäivä on vuoden 2015 jälkeen, asteriskilla merkittyjen tullinimikkeiden vuoden 1 viitemäärä on edellisten kolmen (3) vuoden keskiarvo EU:sta SACUun suuntautuvasta tuonnista. Seuraavien vuosien (vuoden 1 jälkeen) viitemääriä mukautetaan suhteessa tämän taulukon viitemääriin”.

               Talouskumppanuussopimuksen 113 artiklan 8 kohdassa määrätään, että ”[j]os osapuolet päättävät ennen sopimuksen voimaantuloa soveltaa sopimusta väliaikaisesti, kaikkien tässä sopimuksessa tehtyjen voimaantulopäivään kohdistuvien viittausten on katsottava tarkoittavan päivää, jona väliaikainen soveltaminen on alkanut”.

               Talouskumppanuussopimusta on sovellettu väliaikaisesti 10. lokakuuta 2016 alkaen. Sen vuoksi yhdentoista (11) talouskumppanuussopimuksen liitteessä IV luetellun tuotteen (jotka on merkitty asteriskilla) viitemäärää olisi mukautettava liitteessä IV olevan taulukon alaviitteen mukaisesti.

               2.2.EU–SADC-talouskumppanuussopimuksen yhteisneuvosto

               Talouskumppanuussopimuksen 100 artiklalla perustetaan yhteisneuvosto ”valvomaan ja hallinnoimaan tämän sopimuksen täytäntöönpanoa”.

               Talouskumppanuussopimuksen 101 artiklan 1 kohdan mukaan ”[y]hteisneuvosto koostuu EU:n neuvoston ja Euroopan komission asianomaisista jäsenistä tai heidän edustajistaan sekä SADC:n talouskumppanuussopimusvaltioiden asianomaisista ministereistä tai heidän edustajistaan”.

               Sopimuksen 101 artiklan 3 kohdan mukaan yhteisneuvoston tehtävänä on

               (a)olla vastuussa tämän sopimuksen toiminnasta ja täytäntöönpanosta ja seurata sen tavoitteiden toteutumista;

               (b)tarkastella tähän sopimukseen liittyviä tärkeitä kysymyksiä, jotka koskevat osapuolten yhteistä etua ja vaikuttavat niiden väliseen kauppaan;

               (c)tarkastella osapuolten tämän sopimuksen tarkistamiseksi tekemiä ehdotuksia ja suosituksia;

               (d)antaa soveltuvia suosituksia;

               (e)seurata osapuolten talous- ja kauppasuhteiden kehittymistä;

               (f)seurata ja arvioida tämän sopimuksen yhteistyömääräysten vaikutusta kestävään kehitykseen;

               (g)seurata ja tarkastella saavutettua edistystä kaikissa tämän sopimuksen soveltamisalaan kuuluvissa asioissa;

               (h)vahvistaa oma työjärjestyksensä;

               (i)laatia kauppa- ja kehityskomitean työjärjestys;

               (j)seurata kauppa- ja kehityskomitean työtä; ja

               (k)huolehtia kaikista muista tämän sopimuksen mukaisista velvoitteista.

               Sopimuksen 102 artiklan 1 kohdassa määrätään, että yhteisneuvosto voi käyttää päätösvaltaa kaikissa tämän sopimuksen soveltamisalaan kuuluvissa asioissa. Talouskumppanuussopimuksen liitteessä IV olevan alaviitteen 1 mukaan on tehtävä päätös asteriskilla merkittyjen tuotteiden viitemäärien mukauttamisesta, jos talouskumppanuussopimuksen voimaantulopäivä on vuoden 2015 jälkeen (eli nyt käsillä olevassa tapauksessa).

               2.3.Suunniteltu talouskumppanuussopimuksen yhteisneuvoston päätös

               EU:n ja SADC:n talouskumppanuussopimuksen kauppa- ja kehityskomitean (jonka tehtävänä on avustaa yhteisneuvostoa ”sen tehtävien hoitamisessa” ja joka koostuu ”tavallisimmin osapuolten korkean tason virkamiesedustajista”) 5. kokouksessa talouskumppanuussopimuksen osapuolet pääsivät epäviralliseen sopimukseen maatalouden suojatoimenpiteiden kynnystasojen mukauttamisesta talouskumppanuussopimuksen liitteessä IV olevan alaviitteen 1 mukaisesti. Yhteisneuvosto vahvisti sopimuksen ensimmäisessä kokouksessaan 19. helmikuuta 2019 ja ilmoitti aikovansa ”hyväksyä sen kirjallisella menettelyllä tai sähköisesti työjärjestyksensä mukaisesti”. Tätä varten SADC:n talouskumppanuussopimusvaltiot sitoutuivat toimittamaan EU:lle luonnoksen yhteisneuvoston päätökseksi 15. maaliskuuta 2019 mennessä. EU sai luonnoksen noin vuotta myöhemmin 19. helmikuuta 2020.

               3.Unionin puolesta otettava kanta

               Ehdotetussa neuvoston päätöksessä vahvistetaan talouskumppanuussopimuksella perustetussa yhteisneuvostossa unionin puolesta otettava kanta tiettyjen sopimuksen liitteessä IV esitettyjen viitemäärien mukauttamiseen.

               Kanta perustuu talouskumppanuussopimuksen osapuolten talouskumppanuussopimuksen yhteisneuvostossa tekemään alustavaan sopimukseen.

               Ehdotuksen asiasisältö koskee kauppapolitiikkaa, jonka osalta unionilla on yksinomainen ulkoinen toimivalta SEUT-sopimuksen 3 artiklan 2 kohdan mukaisesti.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.

               4.1.2.Soveltaminen käsillä olevassa asiassa

               Yhteisneuvosto on perustettu talouskumppanuussopimuksella.

               Yhteisneuvostossa hyväksyttävällä päätöksellä on oikeusvaikutuksia. Kun se hyväksytään, suunnitellulla muutoksella on vaikutusta kansainvälisen oikeuden nojalla talouskumppanuussopimuksen 35 artiklan ja liitteen IV mukaisesti.

               Suunnitellulla päätöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun päätöksen tavoite ja sisältö liittyvät yhteiseen kauppapolitiikkaan.

               Sen vuoksi ehdotetun päätöksen aineellinen oikeusperusta on SEUT-sopimuksen 207 artiklan 4 kohdan ensimmäinen alakohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               5.Suunnitellun päätöksen julkaiseminen

               Koska yhteisneuvoston päätös muuttaa talouskumppanuussopimusta, on aiheellista julkaista päätös Euroopan unionin virallisessa lehdessä sen jälkeen kun se on hyväksytty.

               2020/0284 (NLE)

               Ehdotus

               NEUVOSTON PÄÄTÖS

               Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa yhteisneuvostossa unionin puolesta otettavan kannan vahvistamisesta, silloin kun on kyse tiettyjen talouskumppanuussopimuksen liitteessä IV lueteltujen viitemäärien mukauttamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unioni ja sen jäsenvaltiot allekirjoittivat Euroopan unionin ja sen jäsenvaltioiden sekä Eteläisen Afrikan kehitysyhteisön, jäljempänä ’SADC’, talouskumppanuussopimusvaltioiden välisen talouskumppanuussopimuksen
                  1
               , jäljempänä ’sopimus’, 10 päivänä kesäkuuta 2016.

               (2)Sopimusta on sovellettu väliaikaisesti Euroopan unionin ja sen jäsenvaltioiden sekä Botswanan, Lesothon, Namibian, Swazimaan ja Etelä-Afrikan välillä 10 päivästä lokakuuta 2016 ja Euroopan unionin ja sen jäsenvaltioiden sekä Mosambikin välillä 4 päivästä helmikuuta 2018.

               (3)Sopimuksen 102 artiklan 1 kohdan mukaan yhteisneuvosto voi tehdä päätöksiä kaikista tämän sopimuksen soveltamisalaan kuuluvista asioista. Sopimuksen 101 artiklan 3 kohdan h ja i alakohdan mukaisesti yhteisneuvosto vahvistaa oman työjärjestyksensä sekä kauppa- ja kehityskomitean työjärjestyksen.

               (4)Sopimuksen 35 artiklassa määrätään Eteläisen Afrikan tulliliiton mahdollisuudesta soveltaa tuontitullina toteutettavaa suojatoimenpidettä, jos jonkin kahdentoista kuukauden jakson aikana talouskumppanuussopimuksen liitteessä IV luetellun, EU:sta peräisin olevan maataloustuotteen tuonti SACUun ylittää kyseisessä liitteessä luetellulle tuotteelle osoitetun viitemäärän.

               (5)Talouskumppanuussopimuksen liitteessä IV olevassa alaviitteessä 1 todetaan, että asteriskilla merkittyjen tullinimikkeiden viitemääriä mukautetaan, jos sopimuksen voimaantulopäivä on vuoden 2015 jälkeen,

               ON HYVÄKSYNYT TÄMÄN PÄÄTÖKSEN:

               1 artikla

               Sopimuksen 35 artiklan soveltamiseksi yhteisneuvostossa unionin puolesta otettava kanta, joka koskee tiettyjen talouskumppanuussopimuksen liitteessä IV lueteltujen ja asteriskillä merkittyjen tuotteiden viitemääriä, perustuu tähän päätökseen liitettyyn yhteisneuvoston päätösluonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan unionin ja sen jäsenvaltioiden sekä SADC:n talouskumppanuussopimusvaltioiden välinen talouskumppanuussopimus (EUVL L 250, 16.9.2016, s. 3).

    ---documentbreak---

               EUROOPAN KOMISSIO
            Bryssel 5.10.2020
            COM(2020) 633 final
            LIITE
            asiakirjaan
            ehdotus neuvoston päätökseksi
            Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa yhteisneuvostossa unionin puolesta otettavan kannan vahvistamisesta, silloin kun on kyse tiettyjen talouskumppanuussopimuksen liitteessä IV lueteltujen viitemäärien mukauttamisesta

               LUONNOS

               EUROOPAN UNIONIN JA SEN JÄSENVALTIOIDEN

               SEKÄ SADC:N TALOUSKUMPPANUUSSOPIMUSVALTIOIDEN
               VÄLISELLÄ TALOUSKUMPPANUUSSOPIMUKSELLA
               PERUSTETUN
               YHTEISNEUVOSTON
               PÄÄTÖS N:o 2/2020

               suojatoimenpiteiden kynnystasojen mukauttamisesta sopimuksen liitteessä IV olevan alaviitteen 1 mukaisesti sellaisten tuotteiden osalta, joihin sovelletaan suojatoimenpiteitä ja jotka on merkitty asteriskilla

               Yhteisneuvosto, joka

               ottaa huomioon Euroopan unionin ja sen jäsenvaltioiden sekä SADC:n talouskumppanuussopimusvaltioiden välinen talouskumppanuussopimuksen, jäljempänä ’sopimus’, ja erityisesti sen 35 ja 102 artiklan sekä yhteisneuvoston päätöksen N:o 1/2019 (yhteisneuvoston työjärjestys),

               ON HYVÄKSYNYT TÄMÄN PÄÄTÖKSEN:

               1 artikla

               Sopimuksen 35 artiklan soveltamiseksi asteriskilla merkittyjen tuotteiden viitemääriä mukautetaan sopimuksen liitteessä IV olevan alaviitteen 1 nojalla tämän päätöksen liitteen mukaisesti.

               2 artikla

               Tämä päätös tulee voimaan päivänä, jona se hyväksytään.

                        Yhteisneuvoston puolesta

                        SADC:n talouskumppanuussopimusvaltioiden edustaja

                        EU:n edustaja

                        PEGGY O. SERAME

                        VALDIS DOMBROVSKIS

                        Päivämäärä:

                        Päivämäärä:

               Liite: Sopimuksen liitteen IV mukautetut viitemäärät (tonnia) (EU–SADC-talouskumppanuussopimus, s. L 250/1917-18)

                        2016

                        2017

                        2018

                        2019

                        2020

                        2021

                        2022

                        2023

                        2024

                        2025

                        2026

                        2027

                        Tullinimike

                        Vuosi 1

                        Vuosi 2

                        Vuosi 3

                        Vuosi 4

                        Vuosi 5

                        Vuosi 6

                        Vuosi 7

                        Vuosi 8

                        Vuosi 9

                        Vuosi 10

                        Vuosi 11

                        Vuosi 12

                        02062100

                        100

                        110

                        121

                        133

                        146

                        161

                        177

                        195

                        215

                        237

                        261

                        287

                        02062900

                        1 005

                        1 106

                        1 206

                        1 307

                        1 407

                        1 508

                        1 609

                        1 709

                        1 810

                        1 910

                        2 011

                        2 111

                        02064900

                        5 000

                        5 500

                        6 000

                        6 500

                        7 000

                        7 500

                        8 000

                        8 500

                        9 000

                        9 500

                        10 000

                        10 500

                        11041910

                        150

                        165

                        182

                        200

                        220

                        242

                        266

                        293

                        322

                        354

                        390

                        429

                        11071010

                        2 373

                        2 613

                        2 874

                        3 161

                        3 478

                        3 825

                        4 204

                        4 628

                        5 089

                        5 595

                        6 152

                        6 771

                        04012007

                        6 353

                        6 986

                        7 701

                        8 457

                        9 315

                        10 234

                        11 256

                        12 379

                        13 625

                        14 973

                        16 485

                        18 119

                        20011000

                        1 302

                        1 432

                        1 576

                        1 732

                        1 905

                        2 096

                        2 305

                        2 536

                        2 791

                        3 069

                        3 376

                        3 714

                        20019010

                        270

                        297

                        328

                        360

                        396

                        436

                        480

                        527

                        580

                        638

                        701

                        771

                        180631

                        3 046

                        3 350

                        3 655

                        3 959

                        4 264

                        4 569

                        4 873

                        5 178

                        5 482

                        5 787

                        6 091

                        6 396

                        180632

                        938

                        1 032

                        1 126

                        1 220

                        1 314

                        1 408

                        1 501

                        1 595

                        1 689

                        1 783

                        1 877

                        1 971

                        180690

                        7 196

                        7 916

                        8 635

                        9 355

                        10 074

                        10 794

                        11 514

                        12 233

                        12 953

                        13 672

                        14 392

                        15 112


               EUROOPAN KOMISSIO
            Bryssel 20.10.2020
            COM(2020) 655 final
            2020/0294(NLE)
            Ehdotus
            NEUVOSTON PÄÄTÖS
            EU:n ja Kanadan tulliyhteistyösekakomiteassa Euroopan unionin puolesta otettavasta kannasta Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevan päätöksen hyväksymiseen

               PERUSTELUT

               1.Ehdotuksen kohde

               Tämä ehdotus koskee päätöstä, jossa vahvistetaan EU:n ja Kanadan tulliyhteistyösekakomiteassa unionin puolesta otettava kanta Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevan päätöksen suunniteltuun hyväksymiseen.

               2.Ehdotuksen tausta

               2.1.Euroopan yhteisön ja Kanadan tulliyhteistyötä ja keskinäistä avunantoa tulliasioissa koskeva sopimus sekä toimitusketjun turvallisuuteen liittyvää tulliyhteistyötä koskeva Euroopan unionin ja Kanadan välinen sopimus

               Euroopan yhteisön ja Kanadan tulliyhteistyötä ja keskinäistä avunantoa tulliasioissa koskevan sopimuksen, jäljempänä ’tulliyhteistyösopimus’, tarkoituksena on kehittää kahdenvälistä tulliyhteistyötä, joka kattaa kaikki tullilainsäädännön soveltamiseen liittyvät asiat, ja luoda oikeusperusta keskinäiselle hallinnolliselle avunannolle. Tulliyhteistyösopimus tuli voimaan vuonna 1998.

               2.2.Toimitusketjun turvallisuuteen liittyvää tulliyhteistyötä koskeva Euroopan unionin ja Kanadan välinen sopimus

               Toimitusketjun turvallisuuteen liittyvää tulliyhteistyötä koskevalla Euroopan unionin ja Kanadan välisellä sopimuksella, jäljempänä ’toimitusketjusopimus’, pyritään parantamaan toimitusketjun turvallisuuskäytäntöjä, jotta tulliin liittyviä tehokkuusetuja voitaisiin lisätä toimitusketjun kaikkien vaiheiden turvallisuuden varmistamiseksi ja laillisen kahdenvälisen kaupan helpottamiseksi. Toimitusketjusopimus tuli voimaan vuonna 2014.

               2.3.Tulliyhteistyösekakomitea

               Tulliyhteistyösopimuksen 20 artiklalla perustettu tulliyhteistyösekakomitea koostuu EU:n ja Kanadan tulliviranomaisten edustajista. Toimitusketjusopimuksen 5 artiklan nojalla tulliyhteistyösekakomitealla on valtuudet tehdä päätöksiä riskinhallintatekniikoiden, riskinormien, turvatarkastusten ja kauppakumppanuusohjelmien keskinäisestä tunnustamisesta.

               2.4.Suunniteltu tulliyhteistyösekakomitean säädös

               Tulliyhteistyösekakomitean on määrä hyväksyä syksyksi 2020 kaavaillussa viidennessä kokouksessaan päätös Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroisesta tunnustamisesta, jäljempänä ’suunniteltu säädös’.

               Suunnitellun säädöksen tarkoituksena on parantaa kansainvälisten toimitusketjujen kaikkien vaiheiden turvallisuutta antamalla tulliviranomaisille mahdollisuus tehokkaampaan rajavalvontaan ja helpottamalla samalla laillista kauppaa.

               Suunnitellusta säädöksestä tulee osapuolia sitova toimitusketjusopimuksen 5 artiklan ja tulliyhteistyösopimuksen 20 artiklan mukaisesti.

               3.Unionin puolesta otettava kanta

               Valtuutettuja talouden toimijoita, jäljempänä ’AEO’, koskeva EU:n lainsäädäntö annettiin Euroopan unionin tullikoodeksiin tehdyllä muutoksella (huhtikuussa 2005 annettu asetus (EY) N:o 648/2005). AEO-ohjelman nykyinen oikeudellinen kehys sisältyy unionin tullikoodeksiin ja sen täytäntöönpanosäännöksiin (9 päivänä lokakuuta 2013 annettu Euroopan parlamentin ja neuvoston asetus (EU) N:o 952/2013; 24 päivänä marraskuuta 2015 annettu komission täytäntöönpanoasetus (EU) 2015/2447; 28 päivänä heinäkuuta 2015 annettu komission delegoitu asetus (EU) 2015/2446). ja sitä on täydennetty AEO-suuntaviivoilla, jotka on hyväksytty ja joita päivitetään säännöllisesti tulliasiantuntijaryhmässä. AEO:n kaltaisten kauppakumppanuusohjelmien tavoitteena on auttaa kaupan alan toimijoita, jotka osoittavat toimivansa vaatimusten mukaisesti, turvaamaan oma osansa kansainvälisessä toimitusketjussa. EU:n AEO-tietokannan mukaan vuoden 2019 loppuun mennessä yli 9 000 EU:n yritystä oli saanut vaarattomuutta ja turvallisuutta koskevan AEO-valtuutuksen.

               Kauppakumppanuusohjelmien vastavuoroinen tunnustaminen edistää toimitusketjun kaikkien vaiheiden turvallisuutta ja helpottaa kauppaa. Se vahvistaa lähestymistapaa, josta on sovittu kaupan turvaamista ja helpottamista koskevassa Maailman tullijärjestön SAFE-kehyksessä (Framework of Standards to Secure and Facilitate Trade). Lisäksi se vastaa EU:n ja koko maailman liike-elämän vaatimuksiin siitä, että standardit on pantava täytäntöön yhdenmukaisella tavalla maakohtaisten vaatimusten ja käytäntöjen leviämisen välttämiseksi.

               EU:n ja Kanadan kauppakumppanuusohjelmien vastavuoroinen tunnustaminen on pitkäaikainen kahdenvälinen tulliyhteistyöhanke, jota transatlanttiseen kauppaan Kanadan kanssa osallistuvat EU:n yritykset sekä EU:n jäsenvaltiot ja Kanada kannattavat. Komissio ja Kanadan rajavartiolaitos (CBSA) aloittivat vastavuoroista tunnustamista koskevan työn vuonna 2014, kun toimitusketjusopimus tuli voimaan. Sekä Kanadan ”Partners in Protection” -suojeluohjelmasta että valtuutettuja talouden toimijoita koskevasta Euroopan unionin ohjelmasta tehtiin perusteellinen vertailu, jonka vuoksi useita yhteisiä validointikäyntejä tehtiin sekä EU:hun että Kanadaan. Arviointi Kanadan ”Partners in Protection” -suojeluohjelman ja valtuutettuja talouden toimijoita koskevan EU:n ohjelman välisestä vastaavuudesta saatiin valmiiksi vuonna 2015. Tehdyt päätelmät ohjelmien vastaavuudesta vahvistettiin uudelleen vuonna 2019, kun molemmat osapuolet antoivat toisilleen tiedot kauppakumppanuusohjelmiensa viimeaikaisesta kehityksestä.

               EU:n ja Kanadan 17. ja 18. heinäkuuta 2019 pidetyssä huippukokouksessa annetussa yhteisessä julkilausumassa todettiin, että EU ja Kanada olivat tyytyväisiä valtuutettujen talouden toimijoiden ohjelmien vastavuoroista tunnustamista koskevien neuvottelujen etenemiseen ja sitoutuivat saattamaan vastavuoroisen tunnustamisen nopeasti päätökseen. Lisäksi siinä todettiin, että vastavuoroinen tunnustaminen yksinkertaistaa rajamenettelyjä, parantaa rekisteröityjen kanadalaisten ja eurooppalaisten yritysten toimitusketjun turvallisuutta sekä täydentää Atlantin ylittävän kaksisuuntaisen kaupan helpottamiseen tähtäävää EU:n ja Kanadan laaja-alaista talous- ja kauppasopimusta.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .

               4.1.2.Soveltaminen käsiteltävänä olevassa asiassa

               Tulliyhteistyösekakomitea on sopimuksella eli tulliyhteistyösopimuksella perustettu elin.

               Säädös, joka tulliyhteistyösekakomitean on määrä antaa, on säädös, jolla on oikeusvaikutuksia.

               Suunnitellusta säädöksestä tulee kansainvälisen oikeuden nojalla osapuolia sitova toimitusketjusopimuksen 5 artiklan ja tulliyhteistyösopimuksen 20 artiklan mukaisesti.

               Suunnitellulla säädöksellä ei täydennetä eikä muuteta tulliyhteistyösopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos toinen näistä tavoitteista tai osatekijöistä on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Suunnitellun säädöksen pääasiallinen tavoite ja sisältö liittyvät yhteisteen kauppapolitiikkaan.

               Sen vuoksi päätösehdotuksen aineellinen oikeusperusta on SEUT-sopimuksen 207 artikla ja etenkin 207 artiklan 4 kohdan ensimmäinen alakohta.

               4.3.Päätelmä

               Päätösehdotuksen oikeusperustan olisi oltava SEUT-sopimuksen 207 artikla ja etenkin 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               2020/0294 (NLE)

               Ehdotus

               NEUVOSTON PÄÄTÖS

               EU:n ja Kanadan tulliyhteistyösekakomiteassa Euroopan unionin puolesta otettavasta kannasta Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevan päätöksen hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni teki 27 päivänä marraskuuta 1997 tehdyllä neuvoston päätöksellä 98/18/EY
                  2
                Euroopan yhteisön ja Kanadan tulliyhteistyötä ja keskinäistä avunantoa tulliasioissa koskevan sopimuksen, jäljempänä ’tulliyhteistyösopimus’, joka tuli voimaan 1 päivänä tammikuuta 1998.

               (2)Tulliyhteistyösopimuksen 2 artiklassa tulliviranomaisia kehotetaan kehittämään tulliyhteistyötä mahdollisimman laaja-alaisesti.

               (3)Tulliyhteistyösopimuksen 20 artiklalla perustettu tulliyhteistyösekakomitea voi toteuttaa tulliyhteistyön edellyttämiä toimenpiteitä.

               (4)Unioni teki 27 päivänä kesäkuuta 2013 annetulla neuvoston päätöksellä 2014/941/EU toimitusketjun turvallisuuteen liittyvää tulliyhteistyötä koskevan Euroopan unionin ja Kanadan välisen sopimuksen, jäljempänä ’toimitusketjusopimus’, joka tuli voimaan vuonna 2014.

               (5)Toimitusketjusopimuksen 5 artiklan mukaan tulliyhteistyösekakomitealla on valtuudet tehdä päätöksiä riskinhallintatekniikoiden, riskinormien, turvatarkastusten ja kauppakumppanuusohjelmien keskinäisestä tunnustamisesta.

               (6)Ehdotetaan, että tulliyhteistyösekakomitea hyväksyy viidennessä kokouksessaan päätöksen Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroisesta tunnustamisesta.

               (7)On aiheellista vahvistaa tulliyhteistyösekakomiteassa unionin puolesta otettava kanta, koska Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevalla päätöksellä on oikeusvaikutuksia,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan yhteisön ja Kanadan tulliyhteistyötä ja keskinäistä avunantoa tulliasioissa koskevalla sopimuksella perustetun tulliyhteistyösekakomitean kokouksessa unionin puolesta otettava kanta Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroiseen tunnustamiseen perustuu liitteenä olevaan tulliyhteistyösekakomitean päätösluonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (2)

                        EYVL L 7, 13.1.1998, s. 37.

    ---documentbreak---

               EUROOPAN KOMISSIO
            Bryssel 20.10.2020
            COM(2020) 655 final
            LIITE
            asiakirjaan
            Ehdotus neuvoston päätökseksi
            EU:n ja Kanadan tulliyhteistyösekakomiteassa Euroopan unionin puolesta otettavasta kannasta Kanadan ”Partners in Protection” -suojeluohjelman ja valtuutettuja talouden toimijoita koskevan Euroopan unionin ohjelman vastavuoroista tunnustamista koskevan päätöksen hyväksymiseen

               LUONNOS

               KANADAN JA EUROOPAN UNIONIN TULLIYHTEISTYÖKOMITEAN PÄÄTÖS N:o [.../2020] KANADAN ”PARTNERS IN PROTECTION” -SUOJELUOHJELMAN JA VALTUUTETTUJA TALOUDEN TOIMIJOITA KOSKEVAN EUROOPAN UNIONIN OHJELMAN VASTAVUOROISESTA TUNNUSTAMISESTA

               TULLIYHTEISTYÖSEKAKOMITEA, joka

               ottaa huomioon Ottawassa 4 päivänä joulukuuta 1997 tehdyn Euroopan yhteisön ja Kanadan välisen tulliyhteistyötä ja keskinäistä avunantoa tulliasioissa koskevan sopimuksen, jäljempänä ’tulliyhteistyösopimus’, ja erityisesti sen 20 artiklan, jolla perustetaan tulliyhteistyösopimuksen osapuolten tulliviranomaisten edustajista koostuva tulliyhteistyösekakomitea,

               ottaa huomioon Brysselissä 4 päivänä maaliskuuta 2013 tehdyn Euroopan unionin ja Kanadan välisen sopimuksen toimitusketjun turvallisuuteen liittyvästä tulliyhteistyöstä, jäljempänä ’toimitusketjusopimus’, ja erityisesti sen 5 artiklan sekä sen 4 artiklan c, d ja f alakohdassa olevat toimitusketjun turvaohjelmien vastavuoroista tunnustamista, siihen liittyviä tietoja ja tietojenvaihtoa koskevat määräykset,

               tunnustaa, että Euroopan unioni, jäljempänä ’EU’, ja Kanada, jäljempänä ’osapuolet’, ovat sitoutuneet lujittamaan tulliyhteistyötään tulliyhteistyösopimuksen ja toimitusketjusopimuksen mukaisesti,

               vahvistaa, että osapuolet sitoutuvat kaupan helpottamiseen ja toimitusketjun turvallisuuden parantamiseen kauppakumppanuusohjelmilla,

               vahvistaa, että vaarattomuutta ja turvallisuutta sekä kansainvälisen kaupan toimitusketjua voidaan parantaa merkittävästi tunnustamalla vastavuoroisesti asianomaiset kauppakumppanuusohjelmat eli Kanadan ”Partners in Protection” -suojeluohjelman, jäljempänä ’PIP-ohjelma’, ja EU:n valtuutettuja talouden toimijoita koskevan ohjelman, jäljempänä ’AEO-ohjelma’;

               vahvistaa, että AEO- ja PIP-ohjelmat perustuvat kansainvälisesti tunnustettuihin turvallisuusstandardeihin, joita puolletaan kesäkuussa 2005 laaditussa kaupan turvaamista ja helpottamista koskevassa Maailman tullijärjestön SAFE-kehyksessä (Framework of Standards to Secure and Facilitate Trade),

               ottaa huomioon, että EU:ssa AEO-ohjelmaan liittyen ja Kanadassa PIP-ohjelmaan liittyen tehdyt tarkastuskäynnit ja yhteiset arvioinnit ovat osoittaneet, että ohjelmien turvallisuutta ja vaarattomuutta koskevat luokitteluvaatimukset ovat yhteensopivia ja johtavat vastaaviin tuloksiin,

               ottaa huomioon, että vastavuoroisen tunnustamisen myötä osapuolet voivat myöntää hyödyllisiä etuuksia sellaisille talouden toimijoille, jotka ovat investoineet toimitusketjun turvallisuuteen ja jotka ovat saaneet valtuutuksen asianomaiseen ohjelmaan,

               ON PÄÄTTÄNYT SEURAAVAA:

               1 artikla

               Määritelmät

               Tässä päätöksessä tarkoitetaan

               ’tulliviranomaisella’ toimitusketjusopimuksen 1 artiklassa määriteltyä tulliviranomaista, jäljempänä monikossa ’tulliviranomaiset’ ja yksikössä ’tulliviranomainen’;

               ’talouden toimijalla’ kansainväliseen tavaraliikenteeseen osallistuvaa osapuolta;

               ’henkilötiedoilla’ kaikkia tietoja, jotka liittyvät tunnistettuun tai tunnistettavissa olevaan henkilöön;

               ’ohjelmalla’

               a) EU:ssa AEO-ohjelmaa, joka kattaa vaarattomuutta ja turvallisuutta koskevan AOE-valtuutuksen (AEOS) sekä yksinkertaistuksia / vaarattomuutta ja turvallisuutta koskevan yhdistetyn valtuutuksen (AEOC/AEOS);

               b) Kanadassa PIP-ohjelmaa; ja

               ’ohjelman edunsaajalla’ viitattaessa molempiin osapuoliin talouden toimijoita, joille on myönnetty ohjelmaa koskevassa määritelmässä kuvattu AEO-valtuutus EU:ssa tai PIP-valtuutus Kanadassa.

               2 artikla

               Vastavuoroinen tunnustaminen ja päätöksen täytäntöönpano

               1. Kumpikin osapuoli tunnustaa tulliviranomaisensa välityksellä toisen osapuolen ohjelman yhteensopivaksi ja omaa ohjelmaansa vastaavaksi ja kohtelee toisen osapuolen ohjelman edunsaajia 4 artiklan mukaisesti.

               2. Osapuolet panevat tämän päätöksen täytäntöön omien tulliviranomaistensa kautta.

               3 artikla

               Yhdenmukaisuus

               Tulliviranomaisten on tehtävä yhteistyötä säilyttääkseen ohjelmiensa yhteensopivuuden ja vastaavuuden erityisesti seuraavien seikkojen osalta:

               a) valtuutushakemusten hyväksymisprosessi;

               b) hakemusten arviointi; ja

               c) valtuutuksen myöntäminen ja hallinnointi.

               4 artikla

               Etuudet

               1. Kumpikin tulliviranomainen tarjoaa toisen tulliviranomaisen ohjelman edunsaajille etuuksia, jotka ovat verrattavissa sen oman ohjelmansa edunsaajille tarjottaviin etuuksiin.

               2. Edellä 1 kohdassa tarkoitetut etuuksia ovat muun muassa seuraavat:

               a) toisen tulliviranomaisen ohjelmaan myönnetty valtuutus otetaan myönteisellä tavalla huomioon riskinarvioinnissa, mikä voi johtaa tarkastusten ja tarvittaessa muiden vaarattomuuteen ja turvallisuuteen liittyvien toimenpiteiden vähentämiseen;

               b) kun tulliviranomainen arvioi hakijan liikekumppanuusvaatimuksia omassa ohjelmassaan, toisen tulliviranomaisen omaan ohjelmaansa myöntämä valtuutus otetaan myönteisellä tavalla huomioon;

               c) toisen tulliviranomaisen myöntämä valtuutus pyritään ottamaan huomioon varmistamalla, että ohjelman edunsaajat ja niiden lähetykset asetetaan etuudet myöntävän tulliviranomaisen asianmukaisena pitämällä tavalla etusijalle, johon voi kuulua etusijan antaminen edunsaajia koskeville tutkimuksille sekä niiden lähetysten nopeutettu käsittely ja vapauttaminen; ja

               d) pyritään luomaan toiminnan jatkuvuutta koskeva mekanismi, jonka avulla ohjelman edunsaajille ja niiden lähetyksille voidaan tehdä nopeutettu tulliselvitys etuudet myöntävän tulliviranomaisen asianmukaisena pitämällä tavalla, kun palvelut palautetaan entiselle tasolle turvallisuuteen liittyvien kohonneiden hälytystasojen, rajojen sulkemisen, luonnonkatastrofien, hätätilanteiden tai muiden merkittävien vaaratilanteiden kansainväliselle kaupalle aiheuttaman häiriön jälkeen.

               3. Jäljempänä 7 artiklan 2 kohdassa tarkoitetun uudelleentarkasteluprosessin jälkeen kummankin osapuolen tulliviranomaiset voivat yhteistyössä alueensa muiden viranomaisten kanssa myöntää mahdollisuuksien mukaan muita helpotuksia, joihin voi kuulua prosessien virtaviivaistaminen ja rajoilla tapahtuvien tavaroiden liikkeiden ennustettavuuden lisääminen.

               4. Kumpikin tulliviranomainen

               a) voi keskeyttää etuudet, jotka se on myöntänyt toisen tulliviranomaisen ohjelman edunsaajille tämän päätöksen nojalla;

               b) antaa kohtuullisen ajan kuluessa tiedoksi a alakohdassa tarkoitetun keskeyttämisen ja sen syyt toiselle tulliviranomaiselle; ja

               c) voi tehdä a alakohdan mukaisen keskeytyksen ainoastaan, jos keskeytyksen syyt vastaavat niitä syitä, joiden vuoksi se keskeyttäisi oman ohjelmansa edunsaajien etuudet.

               5. Kumpikin tulliviranomainen ilmoittaa toiselle tulliviranomaiselle tämän ohjelman edunsaajiin liittyvistä sääntöjenvastaisuuksista, jos se katsoo sen tarpeelliseksi, sen varmistamiseksi, että toisen tulliviranomaisen myöntämien etuuksien ja valtuutuksien asianmukaisuus selvitetään viipymättä.

               6. Selkeyden vuoksi todetaan, että tämä päätös ei rajoita osapuolta tai tulliviranomaista pyytämästä tietoja tulliyhteistyösopimuksen tai muun osapuolten tai tulliviranomaisten välillä sovellettavan välineen nojalla.

               5 artikla

               Tietojenvaihto ja viestintä

               1. Tulliviranomaiset parantavat viestintäänsä tämän päätöksen tehokasta täytäntöönpanoa varten

               a) antamalla toisilleen yksityiskohtaiset tiedot ohjelmiensa edunsaajista 5 artiklan 3 kohdan mukaisesti;

               b) antamalla toisilleen kohtuullisessa ajassa ajantasaisia tietoja ohjelmiensa toiminnasta ja kehityksestä;

               c) vaihtamalla tietoja toimitusketjun turvallisuuspolitiikasta ja suuntauksista; ja

               d) varmistamalla tehokkaan viestinnän Euroopan komission toimivaltaisten yksiköiden ja Kanadan tulliviranomaisten välillä toimitusketjun turvallisuuteen liittyvien riskinhallintakäytäntöjen parantamiseksi.

               2. Tämän päätöksen mukaista tietojenvaihtoa ja viestintää harjoitetaan Euroopan komission toimivaltaisten yksikköjen ja Kanadan tullihallinnon välillä, jollei keskinäisesti toisin päätetä ennen tietojenvaihtoa tai viestintää.

               3. Kun kumpikin tulliviranomainen on saanut ohjelmansa edunsaajalta luvan, sen on lähetettävä toiselle tulliviranomaiselle ainoastaan seuraavat yksityiskohtaiset tiedot kyseisestä ohjelman edunsaajasta:

               a) nimi;

               b) osoite;

               c) valtuutuksen asema eli onko se voimassa, keskeytetty, kumottu tai peruutettu;

               d) validointi- tai hyväksymispäivä, jos se on saatavilla;

               e) yksilöllinen tunnistenumero (esimerkiksi: PIP-, EORI- tai AEO-numero); ja

               f) tulliviranomaisten mahdollisesti keskenään sopimat muut tiedot, joihin sovelletaan soveltuvin osin tarvittavia turvajärjestelyjä.

               Selkeyden vuoksi todetaan, että c alakohdassa tarkoitettuihin tietoihin ei sisälly keskeyttämisen, kumoamisen tai peruuttamisen syy.

               4.  Tulliviranomaisten on vaihdettava 3 kohdassa tarkoitetut tiedot sähköisesti järjestelmällisellä tavalla.

               6 artikla

               Tietojen käsittely

               1. Kumpikin tulliviranomainen

               a) käyttää tämän päätöksen nojalla saatuja tietoja, myös henkilötietoja, yksinomaan sen täytäntöönpanoa varten, mukaan lukien seuranta ja raportointi, jollei tässä päätöksessä toisin säädetä; ja

               b) tarvitsee tiedot lähettäneeltä tulliviranomaiselta kirjallisen etukäteissuostumuksen käyttääkseen tietoja muihin tarkoituksiin, sen estämättä, mitä a alakohdassa säädetään. Tällaisessa tietojen käytössä on noudatettava kyseisen viranomaisen asettamia rajoituksia.

               2. Kumpikin tulliviranomainen

               a) kohtelee tämän päätöksen nojalla vastaanotettuja tietoja luottamuksellisina; ja

               b) antaa vähintään samantasoisen suojan tämän päätöksen nojalla saaduille tiedoille kuin oman ohjelmansa edunsaajilta saaduille tiedoille.

               3. Sen estämättä, mitä 1 kohdan a alakohdassa säädetään, tulliviranomainen voi käyttää tämän päätöksen nojalla saatuja tietoja osapuolensa tullilainsäädännön noudattamatta jättämisen vuoksi vireille pannuissa oikeudenkäynti- tai hallintomenettelyissä, mukaan lukien todisteissaan, raporteissaan ja todistajanlausunnoissaan. Tiedot vastaanottaneen tulliviranomaisen on ilmoitettava asiasta tiedot lähettäneelle tulliviranomaiselle ennen tällaista käyttöä.

               4. Kumpikin tulliviranomainen

               a) luovuttaa tämän päätöksen nojalla vastaanotettuja tietoja ainoastaan sitä tarkoitusta varten, johon ne on otettu vastaan; ja

               b) sen estämättä, mitä a alakohdassa säädetään, jos tulliviranomaista vaaditaan luovuttamaan tietoja oikeudenkäynti- tai hallintomenettelyihin tai jos sen osapuolen lainsäädäntö sitä edellyttää, sen on etukäteen ilmoitettava tästä tiedot lähettäneelle tulliviranomaiselle kirjallisesti, paitsi jos se ei voi tehdä sitä lainsäädännön tai vireillä olevan tutkimuksen vuoksi. Tällöin sen on ilmoitettava asiasta lähettävälle tulliviranomaiselle mahdollisimman pian tietojen luovuttamisen jälkeen.

               5. Kumpikin tulliviranomainen

               a) varmistaa, että sen lähettämät tiedot ovat täsmällisiä ja että niitä päivitetään säännöllisesti;

               b) hyväksyy tai pitää voimassa asianmukaiset menettelyt tietojen poistamiseksi;

               c) ilmoittaa viipymättä toiselle tulliviranomaiselle, jos se katsoo, että sen toiselle tulliviranomaiselle lähettämät tiedot ovat epätäsmällisiä, puutteellisia tai epäluotettavia tai jos niiden vastaanottaminen tai myöhempi käyttö on tämän päätöksen vastaista;

               d) toteuttaa kaikki asianmukaisina pitämänsä toimenpiteet, mukaan lukien c alakohdassa tarkoitettujen tietojen täydentäminen, poistaminen tai oikaiseminen, jotta virheellinen tukeutuminen tällaisiin tietoihin voidaan estää; ja

               e) säilyttää tämän päätöksen nojalla vastaanotetut tiedot ainoastaan niin kauan kuin on tarpeen tämän päätöksen panemiseksi täytäntöön, jollei sen osapuolen lainsäädännössä toisin edellytetä, tai oikeudenkäynti- tai hallintomenettelyjä varten.

               6. Sen lisäksi, mitä 4 ja 5 kohdassa säädetään, kumpikin tulliviranomainen varmistaa erityisesti, että

               a) käytössä on turvatakeet (mukaan lukien sähköiset suojatoimet), joilla valvotaan tarpeellisuusperiaatteen mukaisesti pääsyä tietoihin, jotka on vastaanotettu toiselta tulliviranomaiselta tämän päätöksen nojalla;

               b) toiselta tulliviranomaiselta tämän päätöksen nojalla vastaanotetut tiedot on suojattu luvattomalta pääsyltä, levittämiseltä, muuttamiselta, poistamiselta tai tuhoamiselta;

               c) toiselta tulliviranomaiselta tämän päätöksen nojalla vastaanotettuja tietoja ei luovuteta yksityishenkilölle eikä yksityiselle taholle eikä millekään sellaiselle valtiolle tai kansainväliselle elimelle, joka ei ole tulliyhteistyösopimuksen tai toimitusketjusopimuksen osapuoli, eikä millekään muulle EU:n tai Kanadan viranomaiselle, paitsi jos se on tarpeen oikeudenkäynti- tai hallintomenettelyjä varten tai jos sen osapuolen lainsäädäntö sitä edellyttää; ja

               d) toiselta tulliviranomaiselta tämän päätöksen nojalla vastaanotetut tiedot tallennetaan aina suojattuihin sähköisiin tai paperimuodossa oleviin järjestelmiin, ja että lokitiedostoja tai asiakirja-aineistoa pidetään aina, kun toiselta tulliviranomaiselta saatuihin tietoihin myönnetään pääsy tai niitä luovutetaan tai käytetään.

               7. Kumpikin tulliviranomainen

               a) varmistaa, että toisen tulliviranomaisen ohjelman edunsaaja henkilötietoja, jotka koskevat niiden saantia taikka niiden korjaamista, ajoitusta tai käytön väliaikaista keskeyttämistä, käsitellään vähintään vastaavalla tavalla kuin sen oman ohjelmansa edunsaajien henkilötietoja; ja

               b) julkaisee osapuolensa lainsäädännön nojalla tietoja antaakseen oman ohjelmansa edunsaajille tiedoksi a alakohdassa tarkoitettuihin hakemuksiin sovellettavat menettelyt.

               8. Kumpikin tulliviranomainen huolehtii siitä, että ohjelman edunsaajat voivat omien henkilötietojensa osalta panna vireille hallinnollisia muutoksenhakukeinoja tai oikeudellisen uudelleentarkastelun kansallisuudestaan tai asuinmaastaan riippumatta.

               9. Tulliviranomaiset julkaisevat tiedot, joilla ohjelman edunsaajille annetaan tiedoksi niiden mahdollisuus panna hallinnollinen muutoksenhakukeino tai oikeudellinen uudelleentarkastelu vireille.

               10. Kummankin tulliviranomaisen asiaankuuluva viranomainen valvoo, että tulliviranomainen noudattaa 6 artiklan säännöksiä, millä varmistetaan, että tietojen käsittelyyn liittyvien vaatimusten noudattamatta jättämistä koskevien kantelujen vastaanottaminen, tutkiminen, vastaaminen ja muutoksenhaku tapahtuvat asianmukaisesti. Kyseisiä asiaankuuluvia viranomaisia ovat seuraavat:

               a) EU:ssa Euroopan tietosuojavaltuutettu tai sen seuraaja ja EU:n jäsenvaltioiden tietosuojaviranomaiset;

               b) Kanadassa ”Recourse Directorate” tai sen seuraaja Kanadan tulliviranomaisessa.

               7 artikla

               Neuvottelumenettely ja uudelleentarkastelu

               1. Tulliviranomaiset ratkaisevat kaikki tämän päätöksen täytäntöönpanoon liittyvät kysymykset tulliyhteistyösekakomiteassa käytävissä neuvotteluissa.

               2. Tulliyhteistyösekakomitea tarkastelee uudelleen tämän päätöksen täytäntöönpanoa säännöllisesti. Uudelleentarkasteluun voivat sisältyä erityisesti seuraavat seikat:

               a) yhteiset tarkastukset vastavuoroisen tunnustamisen vahvuuksien ja heikkouksien selvittämiseksi;

               b) näkemysten vaihto vaihdetuista tiedoista ja ohjelman edunsaajille 4 artiklan mukaisesti myönnetyistä etuuksista, mukaan lukien mahdolliset tulevat tiedot tai etuudet;

               c) näkemysten vaihto turvasäännöksistä ja -määräyksistä, kuten menettelytapasäännöistä, joita on noudatettava vakavan turvallisuutta vaarantavan tapahtuman aikana ja sen jälkeen (toiminnan jatkaminen) tai silloin, kun vastavuoroinen tunnustaminen on olosuhteiden vuoksi aiheellista keskeyttää;

               d) 4 artiklassa tarkoitettujen etuuksien keskeyttämisen tutkiminen; ja

               e) 6 artiklan täytäntöönpanon uudelleentarkastelu.

               8 artikla

               Yleiset asiat

               Tällä päätöksellä luodaan Kanadan ja EU:n välille ainoastaan kansainvälisen julkisoikeuden mukaisia oikeuksia ja velvoitteita.

               9 artikla

               Loppusäännökset

               1. Tämä päätös tulee voimaan sitä päivää seuraavan kuukauden ensimmäisenä päivänä, jona Kanada on ilmoittanut EU:lle päätöksen voimaantuloa varten tarvittavien menettelyjen päätökseen saattamisesta.

               2. Tulliyhteistyösekakomitea voi muuttaa tätä päätöstä. Muutos tulee voimaan 1 kohdassa säädettyä menettelyä noudattaen.

               3. Tulliviranomainen voi keskeyttää tämän päätöksen mukaisen yhteistyön milloin tahansa toimittamalla toiselle tulliviranomaiselle kirjallisen ilmoituksen kolmenkymmenen (30) päivän kuluessa. Euroopan komission toimivaltaiset yksiköt ja Kanadan tulliviranomainen antavat ja vastaanottavat tällaisen ilmoituksen. Sen estämättä, että tämän päätöksen soveltaminen keskeytetään, tulliviranomaisten on edelleen noudatettava 6 artiklan 1, 2 ja 4–6 kohtaa tietosuojan varmistamiseksi.

               4. Osapuoli voi milloin tahansa irtisanoa tämän päätöksen ilmoittamalla siitä toiselle osapuolelle diplomaattisten yhteyksien kautta. Päätöksen voimassaolo päättyy kolmenkymmenen (30) päivän kuluttua siitä, kun toinen osapuoli on vastaanottanut kirjallisen ilmoituksen. Sen estämättä, että tämän päätöksen voimaanolo päättyy, tulliviranomaisten on edelleen noudatettava 6 artiklan 2, 4 ja 4–6 kohtaa tietosuojan varmistamiseksi.

               Tehty kahtena kappaleena... päivänä... kuuta 20.. englannin ja ranskan kielellä, ja kumpikin toisinto on yhtä todistusvoimainen.

               EU:N JA KANADAN TULLIYHTEISTYÖSEKAKOMITEA

               EU:n puolesta

                     Kanadan puolesta

               Puheenjohtajat


               EUROOPAN KOMISSIO
            Bryssel 30.11.2020
            COM(2020) 769 final
            2020/0341(NLE)
            Ehdotus
            NEUVOSTON PÄÄTÖS
            linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa tehdyn pöytäkirjan tekemisestä Euroopan unionin puolesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Neuvoston päätöksen (EU) 2020/[LISÄTÄÄN VIITE]
                     1
                   mukaisesti pöytäkirja, joka koskee linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamista laajentamalla liittymismahdollisuus koskemaan Marokon kuningaskuntaa, allekirjoitettiin [...2020] sillä varauksella, että sen tekeminen saatetaan myöhemmin päätökseen.

                  Interbus-sopimuksen maantieteellinen soveltamisala rajoittuu Euroopan liikenneministerikonferenssin (ECMT) jäsenmaihin ja Interbus-sopimuksen 30 artiklan 2 kohdassa mainittuihin maihin. Euroopan unionin lisäksi Albanian tasavalta, Andorran ruhtinaskunta, Bosnia ja Hertsegovina, Moldovan tasavalta, Montenegro, Pohjois-Makedonian tasavalta, Turkin tasavalta ja Ukraina ovat tällä hetkellä sopimuksen sopimuspuolia.

               Interbus-sopimukseen voivat liittyä ainoastaan ne Euroopan maat, jotka ovat Euroopan liikenneministerikonferenssin täysjäseniä.

               Marokon kuningaskunnalla ei ole Euroopan liikenneministerikonferenssin täysjäsenyyttä vaan tarkkailijan asema.

               Interbus-sopimuksen olisi tarjottava selkeä oikeusperusta Marokon kuningaskunnan liittymiselle Interbus-sopimukseen.

                  Pöytäkirjassa Marokon kuningaskunta lisätään 30 artiklan 2 kohdassa mainittujen sellaisten maiden luetteloon, jotka voivat liittyä Interbus-sopimukseen. Edellä tarkoitetussa 30 artiklan 2 kohdassa mainitaan jo San Marinon tasavalta, Andorran ruhtinaskunta ja Monacon ruhtinaskunta.

                  Marokon kuningaskunnan mahdollinen liittyminen
                     2
                   Interbus-sopimukseen edistää kansainväliseen matkustajaliikenteeseen liittyviä suhteita sekä matkailua ja kulttuurivaihtoa tällä hetkellä Interbus-sopimuksen ulkopuolella olevien maiden kanssa ja helpottaa niiden järjestämistä.

                  On huomattava, että matkustajaliikenteen alalla linja-autoilla harjoitettava kansainvälinen matkustajaliikenne on tärkeä ala, joka tarjoaa Euroopan kansalaisille mahdollisuuksia liikkuvuuteen kohtuullisin hinnoin. Toiminnan laajentamisesta EU:n ulkopuolelle olisi hyötyä myös niin EU:n kansalaisille kuin muunmaalaisille matkailijoille sekä matkailualalle ja Euroopan alueille.

                  Marokon kuningaskunnalle olisi tarjottava mahdollisuus markkinoille pääsyyn Interbus-sopimuksen määräysten perusteella edellyttäen, että EU:n säännöstö pannaan täytäntöön maanteiden henkilöliikenteen alalla, mukaan lukien liikenneturvallisuus, tekniset määräykset, kuljettajien pätevyys, sosiaaliset säännöt, matkustajien oikeudet, ympäristöasiat ja ammattiin pääsy.

                  Hallintotapaongelmien välttämiseksi Interbus-sopimuksen kaikkien sopimuspuolten olisi allekirjoitettava ja hyväksyttävä tai ratifioitava pöytäkirja, jolla liittymismahdollisuus laajennetaan koskemaan Marokon kuningaskuntaa, ennen kuin kyseinen maa voi liittyä siihen.

                  Jotta Interbus-sopimuksen sopimuspuolet voisivat allekirjoittaa ja tehdä pöytäkirjan, on aiheellista, että pöytäkirjassa ei määrätä tietystä ajanjaksosta, jona se on avoinna allekirjoittamista varten.

                  Pöytäkirja tulee voimaan sitä kuukautta seuraavan kuukauden ensimmäisenä päivänä, jona kaikki Interbus-sopimuksen sopimuspuolet ovat allekirjoittaneet ja hyväksyneet tai ratifioineet sen.

                  Yksi sopimuspuoli on muuttanut nimensä Pohjois-Makedonian tasavallaksi, mikä olisi myös otettava huomioon pöytäkirjassa.

                  Pöytäkirjassa todetaan nyt myös, että Andorran ruhtinaskunnasta on tullut Interbus-sopimuksen sopimuspuoli.

               •Yhdenmukaisuus muiden alaa koskevien politiikkojen säännösten kanssa

                  Pöytäkirja on yhdenmukainen EU:n tieliikennepolitiikan kanssa ja täydentää sitä. Se edistää EU:n naapurimaiden pääsyä EU:n matkustajaliikennemarkkinoille (ja päinvastoin) ja tarjoaa näin sääntelykehyksen rajatylittävän matkailun järjestämiselle molempiin suuntiin.

               •Yhdenmukaisuus unionin muiden politiikkojen kanssa

                  Ehdotus on yhdenmukainen EU:n naapuruuspolitiikan ja ulkosuhteiden kanssa.

               2.INTRESSITAHOJEN KUULEMINEN JA VAIKUTUSTEN ARVIOINTI

               •Asiantuntijatiedon kerääminen ja käyttö sekä vaikutusten arviointi

                  Odotetut yleiset vaikutukset ovat myönteisiä: Interbus-sopimuksen avaaminen vielä yhdelle maalle tarjoaisi uusia mahdollisuuksia sekä nykyisille sopimuspuolille että Marokon kuningaskunnalle. Näin autetaan laajentamaan EU:n säännöstö koskemaan kyseisen maan matkustajaliikennettä, joten sillä on myönteinen vaikutus niihin teknisiin, taloudellisiin ja sosiaalisiin ehtoihin, joita noudattaen asiaankuuluvaa liikennettä harjoitetaan. Yleiset ympäristövaikutukset olisivat vähäisiä.

                  Kuten tähänkin asti, liikenteenharjoittajien joukossa on sekä pk-yrityksiä, joilla ei ole paljoa linja-autokalustoa, että suuria yrityksiä, joilla on suurempi linja-autokanta.

               •Yksinkertaistaminen

                  Interbus-sopimuksen nojalla toteutettavaan satunnaiseen linja-autolla tapahtuvaan matkustajaliikenteeseen sovellettavien sääntöjen maantieteellisen kattavuuden laajentaminen yksinkertaistaa osaltaan kyseisen liikenteen harjoittamista kolmansien maiden kanssa.

               3.EHDOTUKSEN OIKEUDELLINEN SISÄLTÖ

               Oikeusperusta

               Oikeusperusta on Euroopan unionin toiminnasta tehty sopimus (SEUT) ja aineellinen oikeusperusta SEUT-sopimuksen 91 artikla yhdessä sen 218 artiklan 6 kohdan a alakohdan kanssa.

               •Toimintatavan valinta

                  SEUT-sopimuksen 218 artiklan 6 kohdan a alakohdassa määrätään, että tällaisessa tapauksessa sovellettava väline on neuvoston päätös.

               4.TALOUSARVIOVAIKUTUKSET

               Ei ole.

               5.LISÄTIEDOT

               •Seuranta-, arviointi- ja raportointijärjestelyt

               Interbus-sopimuksen 23 artiklassa perustettu sekakomitea arvioi sopimuksen toimivuutta viiden vuoden välein.

               Jatkomenettely

               Komissio katsoo, että on tarpeen aloittaa menettely pöytäkirjan tekemistä varten. Komissio toimittaa sen vuoksi neuvostolle tämän ehdotuksen neuvoston päätökseksi, joka koskee linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa tehdyn pöytäkirjan tekemistä unionin puolesta.

               •Ehdotukseen sisältyvien säännösten yksityiskohtaiset selitykset

               Ehdotetun neuvoston päätöksen erityissäännökset:

               ·Neuvoston päätöksen 1 artiklassa säädetään linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa tehdyn pöytäkirjan tekemisestä unionin puolesta.

               ·Ehdotuksen 2 artikla koskee valtuutusta tehdä pöytäkirja.

               ·Ehdotuksen 3 artiklassa säädetään neuvoston päätöksen voimaantulosta.

               Pöytäkirjan erityismääräykset:

               ·Pöytäkirjan 1 artiklassa säädetään linja-autoilla harjoitettavasta satunnaisesta kansainvälisestä matkustajaliikenteestä tehdyn sopimuksen (Interbus-sopimus) muuttamisesta siten, että Marokon kuningaskunnalle annetaan mahdollisuus liittyä sopimukseen.

               ·Pöytäkirjan 2–6 artikla koskee pöytäkirjan voimaantulon edellyttämiä hallinnollisia menettelyjä, ja niissä määrätään, että kaikkien sopimuspuolten on allekirjoitettava pöytäkirja ja liityttävä siihen tai ratifioitava se ennen sen voimaantuloa, ja Marokon kuningaskunta voi siten liittyä sopimukseen. Näihin artikloihin sisältyy kielijärjestelyjä koskevia määräyksiä.

               ·Pöytäkirjan 7 artiklassa määrätään, että tämä pöytäkirja korvaa Marokon kuningaskuntaa koskevan pöytäkirjan, joka oli avoinna allekirjoittamista varten 16. heinäkuuta 2018 ja 16. huhtikuuta 2019 välisenä aikana.

               2020/0341 (NLE)

               Ehdotus

               NEUVOSTON PÄÄTÖS

               linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa tehdyn pöytäkirjan tekemisestä Euroopan unionin puolesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 6 kohdan a alakohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän,

               sekä katsoo seuraavaa:

               1)Neuvoston päätöksen (EU) 2020/[LISÄTÄÄN VIITE]
                  3
                mukaisesti unioni allekirjoitti [...2020] pöytäkirjan, joka koskee linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamista laajentamalla liittymismahdollisuus koskemaan Marokon kuningaskuntaa, sillä varauksella, että sen tekeminen saatetaan myöhemmin päätökseen.

               2)Hallintotapaongelmien välttämiseksi Interbus-sopimuksen kaikkien sopimuspuolten olisi allekirjoitettava ja hyväksyttävä tai ratifioitava Marokon kuningaskuntaa koskeva pöytäkirja ennen kuin kyseinen maa voi liittyä Interbus-sopimukseen. Pöytäkirjan allekirjoittamiselle ei ole asetettu määräaikaa. Pöytäkirjaluonnos tulee voimaan sitä kuukautta seuraavan kuukauden ensimmäisenä päivänä, jona kaikki sopimuspuolet ovat ratifioineet sen.

               3)Lisäksi pöytäkirjassa otetaan huomioon yhden sopimuspuolen, Pohjois-Makedonian, nimen muutos. Pöytäkirjassa mainitaan nyt myös, että Andorran ruhtinaskunnasta on tullut Interbus-sopimuksen sopimuspuoli.

               4)Selkeyden vuoksi sekä pöytäkirjan allekirjoittamisen ja voimaantulon helpottamiseksi on katsottu tarkoituksenmukaiseksi laatia mainituin muutoksin uusi Marokon kuningaskuntaa koskeva pöytäkirja, jolla korvataan aiempi Marokon kuningaskuntaa koskeva pöytäkirja, joka oli avoinna allekirjoittamista varten 16 päivän heinäkuuta 2018 ja 16 päivän huhtikuuta 2019 välisenä aikana.

               5)Marokon kuningaskunnan mahdollisen liittymisen Interbus-sopimukseen pitäisi edistää kansainväliseen matkustajaliikenteeseen liittyviä suhteita sekä matkailua ja kulttuurivaihtoa tällä hetkellä Interbus-sopimuksen ulkopuolella olevien maiden kanssa. Marokon kuningaskunnan mahdollinen liittyminen Interbus-sopimukseen auttanee myös laajentamaan matkustajaliikennettä koskevaa unionin säännöstöä kyseiseen maahan. Sillä oletetaan olevan myönteinen vaikutus teknisiin, taloudellisiin ja sosiaalisiin ehtoihin, joita noudattaen asiaankuuluvaa liikennettä harjoitetaan. Siksi Marokon kuningaskunnalle, jolla on tarkkailijan asema Euroopan liikenneministerikonferenssissa, olisi annettava mahdollisuus liittyä Interbus-sopimukseen.

               6)Sen vuoksi pöytäkirja olisi hyväksyttävä unionin puolesta,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa tehty pöytäkirja unionin puolesta.

               Pöytäkirjan teksti on tämän päätöksen liitteenä.

               2 artikla

               Neuvoston puheenjohtaja nimeää henkilön, jolla on valtuudet tallettaa Euroopan unionin puolesta pöytäkirjan 3 artiklassa tarkoitettu hyväksymisasiakirja sopimuksen tallettajan huostaan osoitukseksi siitä, että Euroopan unioni suostuu sitoutumaan pöytäkirjaan.

               3 artikla

               Tämä päätös tulee voimaan päivänä, jona se hyväksytään.
                  4

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L […], […], s. […].

                     (2)

                        Kun otetaan huomioon unionin tuomioistuimen oikeuskäytäntö asioissa C-266/16, C-104/16 P, T-275/18 ja T-180/14, sopimusta sovelletaan Marokon kuningaskunnan alueella, mutta sitä ei sovelleta Länsi-Saharan itsehallintoa vailla olevalla alueella.

                     (3)

                        Neuvoston päätös (EU) 2020/[LISÄTÄÄN VIITE], annettu [päivämäärä], linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa tehdyn pöytäkirjan allekirjoittamisesta Euroopan unionin puolesta (EUVL L, .2020, s. ).

                     (4)

                        Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.

    ---documentbreak---

               EUROOPAN KOMISSIO
            Bryssel 30.11.2020
            COM(2020) 769 final
            LIITE
            asiakirjaan
            Ehdotus NEUVOSTON PÄÄTÖKSEKSI
            linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa tehdyn pöytäkirjan tekemisestä Euroopan unionin puolesta

               PÖYTÄKIRJA

               LINJA-AUTOILLA HARJOITETTAVAA SATUNNAISTA KANSAINVÄLISTÄ MATKUSTAJALIIKENNETTÄ KOSKEVAN SOPIMUKSEN (INTERBUS-SOPIMUS) MUUTTAMISESTA LAAJENTAMALLA LIITTYMISMAHDOLLISUUS KOSKEMAAN MAROKON KUNINGASKUNTAA

               SOPIMUSPUOLET, jotka

               OTTAVAT HUOMIOON linja-autoilla harjoitettavasta satunnaisesta kansainvälisestä matkustajaliikenteestä tehdyn sopimuksen (Interbus-sopimus)
                  1
                ja sen 1 päivänä tammikuuta 2003 tapahtuneen voimaantulon
                  2
               ,

               OTTAVAT HUOMIOON pyrkimyksen edistää kansainväliseen matkustajaliikenteeseen liittyviä suhteita sekä matkailua ja kulttuurivaihtoa tällä hetkellä liittymisoikeuden ulkopuolella olevien maiden kanssa,

               PYRKIVÄT avaamaan Interbus-sopimuksen Marokon kuningaskunnan liittymistä varten,

               KATSOVAT, että pöytäkirja linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa, jäljempänä ’Marokon kuningaskuntaa koskeva pöytäkirja’, oli avoinna allekirjoittamista varten Brysselissä 16 päivän heinäkuuta 2018 ja 16 päivän huhtikuuta 2019 välisenä aikana,

               TUNNUSTAVAT, että kaikki sopimuspuolet eivät edellä mainittuna aikana allekirjoittaneet Marokon kuningaskuntaa koskevaa pöytäkirjaa,

               HALUAVAT antaa kaikille sopimuspuolille mahdollisuuden allekirjoittaa pöytäkirja,

               KATSOVAT, että olisi asianmukaisempaa, että Marokon kuningaskuntaa koskeva pöytäkirja tulee voimaan, kun kaikki Interbus-sopimuksen sopimuspuolet ovat ratifioineet pöytäkirjan,

               sekä katsovat seuraavaa:

               (1)Interbus-sopimukseen voivat liittyä ainoastaan Euroopan liikenneministerikonferenssin (ECMT) jäsenet ja tietyt muut sopimuksessa mainitut eurooppalaiset maat.

               (2)Marokon kuningaskunnalla on Euroopan liikenneministerikonferenssissa tarkkailijan asema, mutta ei jäsenyyttä eikä muuta oikeutta liittyä Interbus-sopimukseen tässä vaiheessa.

               (3)Jotta Marokon kuningaskunta voi liittyä Interbus-sopimukseen, sitä olisi muutettava,

               OVAT PÄÄTTÄNEET muuttaa Interbus-sopimusta, ja

               OVAT SOPINEET SEURAAVAA:

               1 artikla

               Korvataan linja-autoilla harjoitettavasta satunnaisesta kansainvälisestä matkustajaliikenteestä tehdyn sopimuksen (Interbus-sopimus) 30 artiklan 2 kohta seuraavasti:

               ”Myös San Marinon tasavalta, Andorran ruhtinaskunta, Monacon ruhtinaskunta ja Marokon kuningaskunta voivat liittyä tähän sopimukseen.”

               YLEISET SÄÄNNÖKSET JA LOPPUSÄÄNNÖKSET

               2 artikla

               Pöytäkirja on avoinna Interbus-sopimuksen sopimuspuolille allekirjoittamista varten Euroopan unionin neuvoston pääsihteeristössä, joka toimii tämän pöytäkirjan tallettajana.

               3 artikla

               Allekirjoittajat allekirjoittavat, hyväksyvät tai ratifioivat tämän pöytäkirjan omia menettelyjään noudattaen. Hyväksymis- tai ratifioimiskirjat talletetaan pöytäkirjan tallettajan huostaan, joka ilmoittaa asiasta muille sopimuspuolille.

               4 artikla

               Tämä pöytäkirja tulee voimaan sitä kuukautta seuraavan kuukauden ensimmäisenä päivänä, jonka aikana kaikki sopimuspuolet ovat tallettaneet hyväksymis- tai ratifioimiskirjansa Euroopan unionin neuvoston pääsihteeristöön.

               5 artikla

               Tämä pöytäkirja, joka on laadittu englannin, ranskan ja saksan kielellä ja joka on todistusvoimainen mainitun kielisinä toisintoina, talletetaan tallettajan huostaan, joka toimittaa siitä oikeaksi todistetun jäljennöksen kullekin sopimuspuolelle.

               6 artikla

               Jokaisen sopimuspuolen on varmistettava, että tästä pöytäkirjasta laaditaan asianmukainen käännös sen virallisilla kielillä, joka on muu kuin 5 artiklassa tarkoitettu todistusvoimainen kieli. Jäljennös kustakin käännöksestä talletetaan tallettajalle, joka toimittaa kaikkien käännösten jäljennökset kullekin sopimuspuolelle.

               7 artikla

               Tämä pöytäkirja korvaa sen pöytäkirjan linja-autoilla harjoitettavaa satunnaista kansainvälistä matkustajaliikennettä koskevan sopimuksen (Interbus-sopimus) muuttamisesta laajentamalla liittymismahdollisuus koskemaan Marokon kuningaskuntaa, joka oli avoinna allekirjoittamista varten Brysselissä 16 päivän heinäkuuta 2018 ja 16 päivän huhtikuuta 2019 välisenä aikana. Edellisellä pöytäkirjalla ei ole enää oikeudellista arvoa.

               Tehty Brysselissä

                  TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän pöytäkirjan.

               Avoinna allekirjoittamista varten Brysselissä.

               Euroopan unionin puolesta

               Albanian tasavallan puolesta

               Andorran ruhtinaskunnan puolesta

               Bosnia ja Hertsegovinan puolesta

               Moldovan tasavallan puolesta

               Montenegron puolesta

               Pohjois-Makedonian tasavallan puolesta

               Turkin tasavallan puolesta

               Ukrainan puolesta

                     (1)

                        EYVL L 321, 26.11.2002, s. 13.

                     (2)

                        EYVL L 321, 26.11.2002, s. 44.


               EUROOPAN KOMISSIO
            Bryssel 20.7.2021
            COM(2021) 406 final
            2021/0229(NLE)
            Ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Libanonin välisen kumppanuuden painopisteiden voimassaolon jatkamiseen siihen saakka, kunnes EU ja Libanon ovat hyväksyneet uudet päivitetyt yhteiset asiakirjat

               PERUSTELUT

               1.Ehdotuksen kohde

               Tämä ehdotus koskee päätöstä, jolla vahvistetaan Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa unionin puolesta otettava kanta sellaisen päätöksen suunniteltuun hyväksymiseen, jolla EU:n ja Libanonin välisen kumppanuuden painopisteiden voimassaoloa jatketaan siihen saakka, kunnes EU ja Libanon ovat hyväksyneet uudet päivitetyt yhteiset asiakirjat.

               2.Ehdotuksen tausta

               2.1.Assosiaatiosopimus

               Euro–Välimeri-sopimus Euroopan yhteisön ja sen jäsenvaltioiden sekä Libanonin tasavallan välisestä assosiaatiosta, jäljempänä 'assosiaatiosopimus', allekirjoitettiin 17. kesäkuuta 2002, ja se tuli voimaan 1. huhtikuuta 2006. Assosiaatiosopimus muodostaa oikeusperustan EU:n ja Libanonin kahdenvälisille suhteille. Sopimuksen tavoitteena on

               –tarjota asianmukainen kehys osapuolten väliselle poliittiselle vuoropuhelulle, jonka myötä suhteet voivat lähentyä kaikilla niillä aloilla, jotka osapuolet katsovat merkittäviksi kyseisen vuoropuhelun kannalta;

               –vahvistaa tavaroiden ja palvelujen kaupan ja pääoman liikkeiden asteittaisen vapauttamisen edellytykset;

               –edistää kauppaa ja sopusointuisten taloudellisten ja yhteiskunnallisten suhteiden laajentumista osapuolten välillä erityisesti vuoropuhelun ja yhteistyön kautta Libanonin ja sen kansan kehityksen ja vaurauden edistämiseksi, edistää taloudellista, yhteiskunnallista sekä rahoitus- ja raha-asiain yhteistyötä sekä edistää yhteistyötä muilla yhteisen edun aloilla.

               2.2.Assosiaationeuvosto

               Assosiaatiosopimuksella perustetaan assosiaationeuvosto, jolla on valtuudet tehdä päätöksiä, jotta sopimuksen tavoitteet saavutetaan siinä määrätyissä asioissa. Päätökset sitovat osapuolia. Assosiaationeuvosto voi myös antaa suosituksia. Työjärjestyksen mukaisesti EU ja Libanon toimivat vuorotellen assosiaationeuvoston puheenjohtajana aina 12 kuukauden ajan. Assosiaationeuvosto pitää ministeritason kokouksen säännöllisesti kerran vuodessa. Jos osapuolet niin sopivat, jommankumman osapuolen pyynnöstä voidaan pitää assosiaationeuvoston ylimääräisiä kokouksia.

               2.3.Suunniteltu assosiaationeuvoston säädös

               Assosiaationeuvoston on määrä hyväksyä päätös EU:n ja Libanonin välisen kumppanuuden vuosien 2016–2020 painopisteiden voimassaolon jatkamisesta siihen saakka, kunnes EU ja Libanon hyväksyvät uudet päivitetyt yhteiset asiakirjat. Assosiaationeuvoston työjärjestyksen 10 artiklan mukaisesti päätös hyväksytään kirjallisella menettelyllä.

               3.Unionin puolesta otettava kanta

               Assosiaatiosopimuksen nojalla perustetussa assosiaationeuvostossa esitettävä Euroopan unionin kanta sellaisen päätöksen hyväksymiseen, jolla jatketaan EU:n ja Libanonin välisen kumppanuuden painopisteiden voimassaoloa, perustuu tämän päätöksen liitteenä olevaan päätökseen.

               EU ja Libanon sopivat 11. marraskuuta 2016 annetulla assosiaationeuvoston päätöksellä N:o 1/2016 kumppanuuden painopisteistä, jotka ohjaavat kumppanuutta vuosina 2016–2020.

               Vuonna 2021 on tarkoitus laatia ja hyväksyä uudet päivitetyt yhteiset asiakirjat eteläisten naapurimaiden, myös Libanonin, kanssa sen jälkeen, kun vuodet 2021–2027 kattava monivuotinen rahoituskehys ja uusi naapuruus-, kehitys- ja kansainvälisen yhteistyön väline (NDICI) on hyväksytty. Yhteisten asiakirjojen päivittäminen on osa EU:n ja eteläisen naapuruston välisen kumppanuuden uudistamisprosessia. Tässä yhteydessä, ja jotta EU:n ja Libanonin kumppanuuden painopisteiden voimassaolon päättymisen ja uusien painopisteiden hyväksymisen välille ei synny katkoa, on osapuolten edun mukaista jatkaa kumppanuuden nykyisten painopisteiden voimassaoloa siihen saakka, kunnes uudet päivitetyt painopisteet on hyväksytty.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, (SEUT-sopimus) 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .

               4.1.2.Soveltaminen käsillä olevassa asiassa

               Assosiaationeuvosto on sopimuksella perustettu elin; se on perustettu assosiaatiosopimuksella.

               Säädös, joka assosiaationeuvoston on määrä hyväksyä, on säädös, jolla on oikeusvaikutuksia. Suunnitellulla säädöksellä on oikeusvaikutuksia, koska sillä jatketaan kumppanuuden nykyisten painopisteiden voimassaoloa siihen saakka, kunnes uudet päivitetyt yhteiset asiakirjat hyväksytään.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät assosiaatiosopimuksen ja Euroopan naapuruuspolitiikan yhteydessä tehtävään yhteistyöhön kolmannen maan kanssa.

               Sen vuoksi ehdotetun päätöksen aineellinen oikeusperusta on 217 artikla.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 217 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska assosiaationeuvoston säädöksellä muutetaan EU:n ja Libanonin välisen yhteistyön painopisteiden voimassaolon kestoa, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.

               2021/0229 (NLE)

               Ehdotus

               NEUVOSTON PÄÄTÖS

               Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Libanonin välisen kumppanuuden painopisteiden voimassaolon jatkamiseen siihen saakka, kunnes EU ja Libanon ovat hyväksyneet uudet päivitetyt yhteiset asiakirjat

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehty Euro–Välimeri-sopimus
                  2
                allekirjoitettiin 17 päivänä kesäkuuta 2002, ja se tuli voimaan 1 päivänä huhtikuuta 2006.

               (2)Assosiaationeuvosto hyväksyi marraskuussa 2016 EU:n ja Libanonin välisen kumppanuuden painopisteet vuoden 2020 loppuun saakka
                  3
               .

               (3)Osapuolet sopivat käymässään kirjeenvaihdossa, että EU:n ja Libanonin kumppanuuden painopisteet ovat edelleen pätevä ohjeasiakirja kumppanuuden lujittamiseksi siihen saakka, kunnes uudet päivitetyt yhteiset asiakirjat hyväksytään.

               (4)Euro–Välimeri-sopimuksen 76 artiklan nojalla assosiaationeuvosto voi tehdä päätöksiä sopimuksen tavoitteiden saavuttamiseksi.

               (5)Assosiaationeuvoston on määrä hyväksyä kirjallisella menettelyllä päätös kumppanuuden painopisteiden voimassaolon jatkamisesta siihen saakka, kunnes EU ja Libanon hyväksyvät uudet päivitetyt yhteiset asiakirjat.

               (6)On aiheellista vahvistaa assosiaationeuvostossa unionin puolesta otettava kanta, koska päätös tulee olemaan unionia sitova,

               ON HYVÄKSYNYT TÄMÄN PÄÄTÖKSEN:

               1 artikla

               Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa unionin puolesta otettava kanta EU:n ja Libanonin välisen kumppanuuden painopisteiden voimassaolon jatkamiseen siihen saakka, kunnes EU ja Libanon ovat hyväksyneet uudet päivitetyt yhteiset asiakirjat, perustuu tähän päätökseen liitettyyn EU:n ja Libanonin assosiaationeuvoston päätösluonnokseen.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (2)

                        Euro–Välimeri-sopimus Euroopan yhteisön ja sen jäsenvaltioiden sekä Libanonin tasavallan välisestä assosiaatiosta (EUVL L 143, 30.5.2006).

                     (3)

                        EU–Libanon-assosiaationeuvoston päätös N:o 1/2016, annettu 11 päivänä marraskuuta 2016, EU:n ja Libanonin välisen kumppanuuden painopisteistä sopimisesta (EUVL L 350, 22.12.2016, s. 114).

    ---documentbreak---

               EUROOPAN KOMISSIO
            Bryssel 20.7.2021
            COM(2021) 406 final
            LIITE
            asiakirjaan
            Ehdotus NEUVOSTON PÄÄTÖKSEKSI
            Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Libanonin välisen kumppanuuden painopisteiden voimassaolon jatkamiseen siihen saakka, kunnes EU ja Libanon ovat hyväksyneet uudet päivitetyt yhteiset asiakirjat

               LIITE

               EU:N JA LIBANONIN ASSOSIAATIONEUVOSTON PÄÄTÖS N:O xx/2021,

               annettu [pp/kk/vvvv],

               EU:n ja Libanonin välisen kumppanuuden painopisteiden voimassaolon jatkamisesta

               EU:N JA LIBANONIN ASSOSIAATIONEUVOSTO, joka

               ottaa huomioon Euroopan yhteisön ja sen jäsenvaltioiden sekä Libanonin välisestä assosiaatiosta tehdyn Euro–Välimeri-sopimuksen, jäljempänä ’Euro–Välimeri-sopimus’,

               sekä katsoo seuraavaa:

               (1)Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehty Euro–Välimeri-sopimus
                  1
                allekirjoitettiin 17 päivänä kesäkuuta 2002, ja se tuli voimaan 1 päivänä huhtikuuta 2006.

               (2)Euro–Välimeri-sopimuksen 76 artiklan nojalla assosiaationeuvosto voi tehdä päätöksiä sopimuksen tavoitteiden saavuttamiseksi.

               (3)Sopimuksen 86 artiklassa määrätään, että osapuolet toteuttavat kaikki yleis- ja erityistoimenpiteet, jotka ovat tarpeen sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.

               (4)EU ja Libanon sopivat 11 päivänä marraskuuta 2016 annetulla assosiaationeuvoston päätöksellä N:o 1/2016
                  2
                kumppanuuden painopisteistä, jotka ohjaavat kumppanuutta vuosina 2016–2020. Tavoitteena on tukea ja vahvistaa Libanonin selviytymiskykyä ja vakautta ja samalla puuttua pitkittyneen Syyrian konfliktin vaikutuksiin.

               (5)Osapuolet sopivat käymässään kirjeenvaihdossa, että EU:n ja Libanonin kumppanuuden painopisteet ovat edelleen pätevä ohjeasiakirja kumppanuuden lujittamiseksi siihen saakka, kunnes uudet päivitetyt yhteiset asiakirjat hyväksytään.

               (6)Assosiaationeuvoston työjärjestyksen 10 artiklassa määrätään mahdollisuudesta tehdä istuntojen välissä päätöksiä kirjallista menettelyä noudattaen, jos osapuolet niin sopivat,

               ON PÄÄTTÄNYT SEURAAVAA:

               1 artikla

               Assosiaationeuvosto päättää kirjallisella menettelyllä, että sen 11 päivänä marraskuuta 2016 tekemän päätöksen N:o 1/2016 liitteenä olevien EU:n ja Libanonin välisen kumppanuuden painopisteiden voimassaoloa jatketaan siihen saakka, kunnes EU ja Libanon hyväksyvät uudet päivitetyt yhteiset asiakirjat.

               2 artikla

               Tämä päätös tulee voimaan päivänä, jona se hyväksytään.

               Tehty xx [... päivänä ...kuuta ...].

                  Assosiaationeuvoston puolesta

                     (1)

                        Euro–Välimeri-sopimus Euroopan yhteisön ja sen jäsenvaltioiden sekä Libanonin tasavallan välisestä assosiaatiosta (EUVL L 143, 30.5.2006).

                     (2)

                        EU–Libanon-assosiaationeuvoston päätös N:o 1/2016, annettu 11 päivänä marraskuuta 2016, EU:n ja Libanonin välisen kumppanuuden painopisteistä sopimisesta (EUVL L 350, 22.12.2016, s. 114).